# ราศี วัชราพลเมฆ
ราศี วัชราพลเมฆ ชื่อเล่น ออร์แกน (เกิด 5 ตุลาคม พ.ศ. 2521) เป็นนางแบบ นักแสดง พิธีกรชาวไทย เข้าสู่วงการโดยเริ่มต้นจากการเป็นนางแบบปี พ.ศ. 2540 เข้าประกวดเปรียว ซุปเปอร์โมเดล 1997 ได้เป็น สาวเปรียว รางวัลรองชนะเลิศอันดับ 1 จัดโดยนิตยสารเปรียวเป็นปีแรก จากนั้นก็เริ่มมีงานถ่ายแบบและเดินแบบเรื่อยมา สำหรับงานด้านการแสดงมีผลงานโดดเด่นแจ้งเกิดจากการแสดงละครโทรทัศน์เรื่องแรกคือเรื่อง เลือดหงส์ (พ.ศ. 2544) จากบท “อพัชชา” เป็นนางร้ายของเรื่อง

ประวัติ
ราศีเกิดเมื่อวันที่ 5 ตุลาคม พ.ศ. 2521 สำเร็จการศึกษาระดับปริญญาตรี จากคณะมนุษยศาสตร์ เอกการท่องเที่ยวและการโรงแรม มหาวิทยาลัยกรุงเทพ เธอเข้าวงการโดยการเป็นนางแบบด้วยส่วนสูง 176 เซนติเมตร ปัจจุบันเป็นนักแสดง-นางแบบเป็นหลัก เป็นนักแสดงอิสระ ไม่มีสังกัดhttp://www.starenews.com/%e0%b8%ad%e0%b8%ad%e0%b8%a3%e0%b9%8c%e0%b9%81%e0%b8%81%e0%b8%99-%e0%b8%a3%e0%b8%b2%e0%b8%a8%e0%b8%b5-%e0%b8%a2%e0%b8%b1%e0%b8%99-%e0%b9%84%e0%b8%a1%e0%b9%88%e0%b8%9e%e0%b8%a3/ https://r.search.yahoo.com/_ylt=Awrx.vT5PSVl5sINUC3sqyY5;_ylu=Y29sbwMEcG9zAzMEdnRpZAMEc2VjA3Ny/RV=2/RE=1696968314/RO=10/RU=https%3a%2f%2fentertainment.trueid.net%2fdetail%2fLNOGkgJ0JVRN/RK=2/RS=H80eEIAB5kNbMHvQcMeDX1cC.84-มีความสามารถพิเศษเล่นเครื่องดนตรีไทย ได้แก่ ขิม และเครื่องดนตรีสากล ได้แก่ อิเล็กโทน เปียโน  กลองชุด  นอกจากนี้ยังประกอบธุรกิจส่วนตัวเกี่ยวกับเสื้อผ้าเครื่องประดับ ร้าน ANGEL  ตั้งอยู่ที่ crystalpark เฟส2

ราศีสมรสกับหม่อมราชวงศ์พันธุ์ดิศ ดิศกุล (โอรสในหม่อมเจ้านิพัทธ์พันธุ์ดิศ ดิศกุล พระโอรสใน สมเด็จพระเจ้าบรมวงศ์เธอ กรมพระยาดำรงราชานุภาพ กับหม่อมเจิม) เมื่อ 23 พฤศจิกายน พ.ศ. 2557 หลังจากคบหากว่า 10 ปี โดยหม่อมราชวงศ์พันธุ์ดิศ ดิศกุล เป็นบิดาของหม่อมหลวงอรรถดิศ ดิศกุล (หมูตั้ง)

เส้นทางอาชีพในวงการบันเทิง
ราศี วัชราพลเมฆ ส่วนใหญ่จะเน้นงานการเดินแบบและถ่ายแบบเป็นหลัก ส่วนงานทางการแสดงและ พิธีกร อาจจะมีไม่มากนักเมื่อเปรียบเทียบกับนักแสดงทั่ว ๆ ไป แต่ก็มีให้เห็นเป็นระยะ ๆ อย่างต่อเนื่อง

งานเดินแบบ-ถ่ายแบบ
เข้าวงการโดยเริ่มต้นจากการเป็นนางแบบ ปีพ.ศ. 2540 เข้าประกวดเปรียว ซุปเปอร์โมเดล 1997  ได้เป็น สาวเปรียว รางวัลรองชนะเลิศอันดับ 1 จัดโดยนิตยสารเปรียวเป็นปีแรก จากนั้นก็เริ่มมีงานถ่ายแบบและเดินแบบเรื่อยมา

พ.ศ. 2550-2551 ได้รับโอกาสร่วมงานเดินแฟชั่นโชว์ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในงานปารีสแฟชั่น วีค สปริง-ซัมเมอร์ 2008 และ 2009

 งานแสดง-พิธีกร  
สำหรับงานด้านการแสดงมีผลงานโดดเด่นแจ้งเกิดจากการแสดงละครโทรทัศน์เรื่องแรก คือ ละคร เรื่อง เลือดหงส์ (พ.ศ. 2544)  จากบท “อพัชชา” เป็นนางร้ายของเรื่อง ร่วมด้วยนักแสดงหน้าใหม่ในตอนนั้นอีก 4 คน  คือ บี น้ำทิพย์ จงรัชตวิบูลย์ เพื่อนสนิทและเป็นนางเอกของเรื่อง, ติว สันติภาพ สุวรรณพิมพ์ (พระเอก), ป้อง ณวัฒน์ กุลรัตนรักษ์ และ กอล์ฟ กริช หิรัญพฤกษ์  

แสดงซิตคอมเรื่องแรก เฮง เฮง เฮง  รับบทเป็น “อาบุ๊ง” ลูกสาวนคนคนโตของอาฮวดและอาเจง แห่งบ้านตระกูลเฮง ด้วยระยะเวลาการแสดงยาวนานถึง 15 ปี (พ.ศ. 2545 -2559) 

และอีกผลงานคือละครซีรีส์ เรื่อง สงครามนางงาม (พ.ศ. 2557) รับบทเป็น อลิสา วชิรปัทมา หรือ “อลิส” ผู้ช่วยของ นัสริน รวิรังสี (รับบทโดยลูกเกด เมทินี กิ่งพโยม) ผู้จัดการกองประกวดนางงามเวที Miss Beauty & Talent Thailand 2014 

ส่วนผลงานภาพยนตร์ ออร์แกน ราศีได้แสดงภาพยนตร์สั้น หรือ หนังสั้น เรื่อง "Lost and Love" กำกับโดย ณฐ ทองศรีพงศ์  แสดงประกบคู่กับ เอก จิรพัฒน์ สุตตปัญญา ในเรื่องยังมีคู่ สินจัย เปล่งพานิช และ พันโทวันชนะ สวัสดี แสดงร่วมด้วย ฉายครั้งแรกที่โรงภาพยนตร์สกาล่า วันเสาร์ที่ 14 มิถุนายน 2557 เพียงรอบเดียว ภาพยนตร์พูดถึงเกี่ยวกับความรักของคู่รัก 2 วัย คือ คู่รักรุ่นใหญ่ (สินจัย-พันโทวันชนะ) เป็นคนรักเก่าที่กลับมาพบกันอีกครั้ง และ คู่รักรุ่นเด็กวัยรุ่น (ราศี-จิรพัฒน์)

ผลงาน
 มิวสิกวิดีโอ 
 เพลง "บอกอะไรป่านนี้" ของโบ สุนิตา ลีติกุล อัลบั้ม มิราเคิล  (Sunita Miracle) พ.ศ. 2542
เพลง "โป๊" ของ แมทธิว ดีน (แมทธิว ดีน ฉันทวานิช) อัลบั้ม แมทธิว ไคลแม็กซ์ (Matthew Climax) พ.ศ. 2542
เพลง "เจ็บแค่ไหนก็ยอม" ของฟอร์ด สบชัย ไกรยูรเสน อัลบั้ม กระต่ายในจันทร์ (RABBIT ON THE MOON) พ.ศ. 2543
 เพลง "หมาเห่าเครื่องบิน" ของโลโซ อัลบั้ม โลโซ แลนด์ (LOSO LAND) พ.ศ. 2544
 เพลง "คือฉันรักเธอ" ของแมว จิระศักดิ์ ปานพุ่ม อัลบั้ม อะเวก (CATAROCK No.4 AWAKE) พ.ศ. 2544

 ภาพยนตร์สั้น (Short film) 
 Lost and Love  (2557)  กำกับโดย ณฐ ทองศรีพงศ์  แสดงโดย สินจัย เปล่งพานิช, พันโทวันชนะ สวัสดี, จิรพัฒน์ สุตตปัญญา และ ราศี วัชราพลเมฆ

 ละครโทรทัศน์ 
 พ.ศ.  เรื่อง  บทบาท  ออกอากาศ 2544  เลือดหงส์  อพัชชา  ททบ.5 2545-2559  เฮง เฮง เฮง  อาบุ๊ง  ช่อง 7 / ช่อง 3 / ช่องวัน 31 2548  เมื่อวันฟ้าเปลี่ยนสี  หงส์  ททบ.5 2553  สองปรารถนา  หมอนวลลออ (รับเชิญ) 2556  ปีกมาร  ภรรยาของลูกความ (รับเชิญ) 2557-2558  สงครามนางงาม  อลิสา วชิรปัทมา (อลิส) ช่องวัน 31 2559  สงครามนางงาม 2  2560  Club Friday Celeb's Stories ตอน แย่งชิง  จูลี่ จีเอ็มเอ็ม 25 2561  เมืองมายา Live  แพท ช่องวัน 31 กาหลมหรทึก  นางนภา บาปรัก  ทนายวิภา 2562  อรุณา 2019  เรือนไหมมัจจุราช  อาซา 2563  ฉลาดเกมส์โกง  วรรณ 2564  เล่ห์ลวง  เชิญขวัญ (ขวัญ) 2565  รากแก้ว กัทลี ช่อง 3 เอชดี เพื่อนายแค่หนึ่งเดียว  ธัญญ่า  จีเอ็มเอ็ม 25 2566  ดวงใจจอมกระบี่  ถังเจียฮุ่ย  ช่องวัน 31 Laws of Attraction กฎแห่งรักดึงดูด  โรส2567แม่หยัวทับทิมช่องวัน 31/วันดี

 รางวัลเกียรติยศ 
''สาวเปรียว'' รางวัลรองชนะเลิศอันดับ 1 เปรียว ซุปเปอร์โมเดล 1997 จัดโดยนิตยสารเปรียว
 รางวัลลูกตัวอย่างดีเด่น โครงการเฉลิมพระเกียรติองค์ราชัน เทิดทูนเกียรติ "แม่ของแผ่นดิน" ครั้งที่ 4 ประจำปีพุทธศักราช 2559  สาขาลูกดีเด่น  (จัดมอบใน วันที่ 8 สิงหาคม 2559 ณ ศูนย์ประชุมสถาบันวิจัยจุฬาภรณ์)